28/01/2021 | Administración LocalMunicipal
Laxe
Anuncio sobre a delegación de atribucións no concelleiro de persoal, obras, servizos e praias, que lle correspondan para resolver o expediente administrativo núm.2020/a002/000004

Asunto: Delegación de Alcaldía. Convocatoria de axudas para a reactivación económica e social PEL-Reactiva Expte. Admvo. Núm.: 2020/A002/000004 Expte. Decreto Núm.: 2020/G003/000024 Con data do 09/10/2020, por medio de Resolución de Alcaldía núm.537/2020, o Concello de Laxe adhírese ao fondo de financiamento para a reactivación económica e social da provincia da Coruña, para convocar unha liña de subvencións para mitigar o excepcional impacto económico e social derivado da crise sanitaria ocasionada pola Covid-19 e a entrada en vigor do Real Decreto 463/2020, de 14 de marzo, polo que se declara o estado de alarma e as súas posteriores prórrogas. Segundo o informe da comisión de valoración designada para a revisión e valoración das solicitudes presentadas, o alcalde debe absterse de resolver o procedemento ao darse neste expediente as causas de abstención reguladas no art.23 da Lei 40/2015, de 1 de outubro, de Réxime Xurídico do Sector Público. Segundo o informe de fiscalización de 14/01/2021, “o alcalde deberá absterse e delegar a competencia en calquera concelleiro, para que sexa este o que dite a resolución correspondente. A dita delegación está prevista nos artigos 21.3 da Lei 7/1985, así como no artigo 43 do ROF. A resolución sobre a materia na que o alcalde teña un interese persoal deberá ser ditada polo Tenente de Alcalde, por calquera concelleiro ou inclusive pola Xunta de Goberno (na que o Alcalde deberá absterse de intervir). Para elo, o alcalde ditará unha Resolución mediante a que conferirá unha delegación expresa para o referido asunto en calquera dos órganos colexiados”. Por todo isto, en virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, e visto o informe de fiscalización, Primeiro. Delegar en D. Eulogio Constantino Castiñeira, concelleiro de persoal, obras, servizos e praias as atribucións que lle correspondan para resolver o expediente administrativo núm.2020/A002/000004: Convocatoria das axudas de concellos adheridos ao Fondo de Financiamento para a Reactivación Económica e Social da provincia (PEL-REACTIVA), nos termos do artigo 21.3 Lei 7/1985, de 2 de abril, Reguladora das Bases de Réxime Local e no art.43 do Regulamento de Organización, Funcionamento e Réxime Xurídico das entidades locais. Segundo. D. Stephen Andrew Medin Durendez Davydenko debe informar a esta Alcaldía, a posteriori, e, en todo caso, cando se lle requira para iso, da xestión realizada e das disposicións ditadas no período de referencia, e con carácter previo daquelas decisións de transcendencia, tal e como se prevé na o artigo 115 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro. Terceiro. A delegación conferida no presente Decreto requirirá para a súa eficacia a aceptación do órgano delegado, entendéndose esta outorgada tacitamente se non se formula ante esta Alcaldía expresa manifestación de non aceptación da delegación no termo de tres días hábiles contados desde o seguinte a aquel en que lle sexa notificada esta resolución. Cuarto. Notificar a presente resolución ao concelleiro de persoal, obras, servizos e praias para que no prazo de tres días hábiles contados desde a recepción desta comunicación, manifeste a súa aceptación. A delegación entenderase tacitamente aceptada se no antedito prazo non se formula ante esta Alcaldía expresa manifestación de non aceptación da delegación. Quinto. A presente resolución será publicada no Boletín Oficial da Provincia, dándose conta do seu contido ao Pleno da Corporación na primeira sesión que esta celebre. Mándoo e asínoo, en Laxe, 22 de xaneiro de 2021, o Alcalde D. José Luís Pérez Añón, do que eu como secretaria dou fe. O alcalde A secretaria-interventora Asdo. José Luís Pérez Añón Asdo. Begoña Carrasco García